Mihails Fjodorovičs Romanovs
Mihails Romanovs (krievu: Михаил Фёдорович Романов, dzimis 1596. gada 12. jūlijā, miris 1645. gada 13. jūlijā) bija pirmais Romanovu dinastijas valdnieks Krievijas caristes tronī, kurš valdīja no 1613. līdz 1645. gadam. Viņa nepilngadības un bērnībā iegūtas invaliditātes dēļ līdz 1619. gadam reālā vara piederēja viņa mātei "Dižajai valdniecei" Marfai (Ksenija Šestova) un viņas ieceltajiem bajāriem, bet pēc tam, līdz 1633. gadam, viņa tēvam patriarham Filaretam (Fjodors Romanovs).